Fi stqarrija maħruġa mill-Malta Freeport Terminals tassigura li ż-żejt ma daħalx fiż-żona riservata għall-għawm Ilbieraħ filgħaxija, il-Malta Freeport Terminals poġġiet tagħmir temporanju fil-Bajja s-Sabiħa f’Birżebbuġa bil-għan li żejt li ħareġ minn kontejner ma jinteridx fiż-żona riservata għall-għawm. Iż-żejt spiċċa fil-baħar meta l-kontejner intlaqat, infetaħ u ż-żejt (crude corn oil) li kien fih, spiċċa fil-baħar. Minn spezzjoni li saret fuq il-post irriżulta li ż-żejt ma nxteridx fiż-żona tal-għawm iżda ma ttiħdux riskji u tpoġġa tagħmir apposta biex ikun żgurat li ż-żejt ma jidħolx ‘il ġewwa. It-tagħmir se jibqa’ fil-post sakemm jitneħħa ż-żejt kollu.